ร็อบ โลว์

รอเบิร์ต เฮปเลอร์ โลว์  (; เกิด 17 มีนาคม ค.ศ. 1964) เป็นนักแสดง ผู้สร้างภาพยนตร์ และพิธีกรรายการบันเทิงชาวอเมริกัน หลังมีบทบาทในโทรทัศน์หลายรายการในช่วงต้นคริสต์ทศวรรษ 1980 เขาโด่งดังในฐานะไอดอลวัยรุ่นและสมาชิกของแบรต แพ็ก โดยมีบทบาทนำใน The Outsiders (1983), Class (1983), The Hotel New Hampshire (1984), Oxford Blues (1984), St. Elmo's Fire (1985), About Last Night... (1986) และ Masquerade (1988) โลว์ยังมีความเกี่ยวข้องกับเรื่องฉาวโฉ่ sex tape ใน ค.ศ. 1988 ซึ่งกำหนดรูปแบบอาชีพของเขามาหลายปีหลังจากนั้น บทบาทในช่วงนี้คือการเป็นนักแสดงรองในภาพยนตร์คอเมดีอย่าง Wayne's World (1992), Tommy Boy (1995) และ Austin Powers: The Spy Who Shagged Me (1999)

ตอนขึ้นสหัสวรรษใหม่ อาชีพของเขาเริ่มฟื้นตัวเมื่อเขากลับมาสู่วงการโทรทัศน์อีกครั้ง ทำให้เขาประสบความสำเร็จในฐานะแซม ซีบอร์นในละครการเมืองช่อง NBC The West Wing (1999–2003) ซึ่งทำให้เขาได้เข้าชิงใน Primetime Emmy Award และ Golden Globe Award สองรางวัล บทบาททางโทรทัศน์อื่น ๆ ได้แก่ รอเบิร์ต แม็กแคลลิสเตอร์ในละครช่อง ABC Brothers & Sisters (2006–2010), Chris Traeger ในซิตคอม NBC Parks and Recreation (2010–2015) และ Captain Owen Strand ในละครช่อง Fox 9-1-1: Lone Star (2020–2025) ใน ค.ศ. 2018 เขาเปิดตัวเป็นผู้กำกับภาพยนตร์โทรทัศน์เรื่อง The Bad Seed ซึ่งเป็นรีเมกของภาพยนตร์ที่มีชื่อเดียวกันใน ค.ศ. 1956

ชีวิตช่วงต้น
รอเบิร์ต โลว์เกิดที่ชาร์ลอตส์วิลล์ รัฐเวอร์จิเนีย จากบาร์บารา (สกุลเดิม เฮปเลอร์) ครู กับชาลส์ 'ชัก' เดวิส โลว์ ทนายความพิจารณาคดี ขณะที่ยังเป็นทารก เขาสูญเสียการได้ยินอย่างสมบูรณ์ในหูขวาเนื่องจากโรคคางทูมที่ไม่ได้รับการวินิจฉัย พ่อแม่หย่าร้างตอนที่โลว์กับแชด น้องชาย ยังเด็ก โลว์รับบัพติศมาในคริสต์จักรเอพิสคอปัล เขามีต้นตอจากเยอรมัน อังกฤษ ไอริช สกอต และเวลส์

ชีวิตส่วนตัว

ครอบครัวและความสัมพันธ์
โลว์สมรสกับอดีตศิลปินเมกอัป Sheryl Berkoff ตั้งแต่ ค.ศ. 1991 เธทำงานเป็นนักออกแบบตกแต่งภายในและเป็นผู้ก่อตั้ Sheryl Lowe Jewelry พวกเขาพบกันในเดทแบบไม่รู้จักกันมาก่อนใน ค.ศ. 1983 และอีกครั้งในกองถ่ายภาพยนตร์ Bad Influence ของโลว์ ทั้งคู่มีบุตรชายสองคน คือ แมทธิว เอ็ดเวิร์ด โลว์ (เกิด ค.ศ. 1993) และจอหืน โอเวน โลว์ (เกิด ค.ศ. 1995)

โลว์เป็นแฟนคลับของ Los Angeles Dodgers และ Los Angeles Rams

 บรรณานุกรม 
 Love Life. New York: Simon & Schuster, 2014.
 Stories I Only Tell My Friends: An Autobiography. New York: Henry Holt and Company, 2011.

 อ้างอิง 



แหล่งข้อมูลอื่น

ร็อบ โลว์ ใน Instagram
ร็อบ โลว์ ใน Twitter

หมวดหมู่:นักแสดงอเมริกัน
หมวดหมู่:บุคคลจากรัฐเวอร์จิเนีย